<classify> Onyo hilo limetolewa na Kamati ya Utendaji ya TFF iliyokutana juzi chini ya Mwenyekiti wake, ambaye ni Rais wa TFF, Jamal Malinzi.Akizungumzia kuhusiana na hitimisho hilo, Malinzi alisema kuwa kamati imeona kuwa ni vyema kumpatia tena wakati mwingine kocha huyo lakini pia inamwezesha kuhakikisha kuwa anatimiza kazi hiyo aliyopewa.Alisema kuwa kamati haijafurahishwa na mwenendo wa timu hasa tangu kocha huyo alipoichukua mikoba ya kuinoa.Alisema kuwa kamati imeona kuwa sio busara kumfukuza kwa kuwa kuna makosa ya upande wake pamoja na hata wachezaji wenyewe pia na mfumo mzima.Alisema kuwa kamati imepitia ripoti yake na kuona kuwa kuna kila sababu ya kumpatia muda tena na kumwacha ajihukumu mwenyewe kutokana na kazi yake.Alisema kuwa akiwa kama Rais atahakikisha kuwa kocha huyo anapatiwa kila anachostahili kupata ili kuhakikisha kuwa timu hiyo inafanya vyema.Huyu kocha tumeona kuwa anatakiwa kupewa tena muda wa kufanya kazi kwa kuwa hiyo itamsaidia kuwa ni kama changamoto kwake katika kuhakikisha kuwa anaongoza vyema zaidi kikosi hicho, alisema Malinzi.Aliongeza kuwa iwapo atafanikisha malengo hayo basi ataendelea na kibarua chake na kama atachemsha, watamtupia virago vyake na kuachana naye ili kusaka kocha mwingine.Kocha huyo amekuwa kwenye wakati mgumu tangu kushindwa kwa timu yake hiyo kufanya vyema kwenye michuano ya COSAFA inayoendelea nchini Afrika Kusini.Ilifungwa kwenye michezo yake yote mitatu, ambapo ilianza kwa kichapo kutoka kwa Swaziland cha 1-0, na baadaye walifungwa 2-0 na Masdagascar kabla ya Lesotho kujipigia 1-0.Wakati huo huo Kamati hiyo ya Utendaji ilitoa agizo la kuitaka sekretarieti ivisisitize vilabu vya Ligi Kuu umuhimu wa kukamilisha maombi yao ya ushiriki wa Ligi Kuu kwa msimu wa 201516 kwa kuwasilisha fomu za maombi ya Leseni za vilabu TFF.Kamati hiyo ilisema kuwa klabu ambayo haitakamilisha mchakato huo haitaruhusiwa kushiriki ligi hiyo ya msimu wa mwaka 201516. Aidha, katika kuimarisha ufanisi wa kazi wajumbe wa Kamati ya Utendaji wanaotoka mikoa ya Geita, Katavi, Manyara, Njombe na Simiyu walipewa kompyuta kwa ajili ya kuimarisha utendaji wa kazi kwenye mikoa waliyotokea.Awali, Malinzi alisisitiza kuwa kocha mwenye mkataba wa miaka miwili na aliyeanza kuifundisha Stars Aprili mwaka jana, hatatimuliwa. Tanzania kwa mara ya mwisho ilifuzu kwa fainali za Kombe la Chan mwaka 2009 huko Ivory Coast ilipokuwa ikifundishwa na Mbrazil Marcio Maximo na tangu wakati huo imekuwa msindikizaji.  <topic>: michezo 